NaiveNeuron/SloPal huggingface dataset:
Blahová, Natália, poslankyňa NR SR (2017-04-06):
Rozprávam mojej kolegyni pani Verešovej, ktorá práve skončila príspevok, a hovorím jej, že niektorí jednoducho nechápu, kde je pointa tých ľudských práv, že sme jednoducho namietali to, že ten, že ten výkon súdneho opatrenia nebol v poriadku, ale to sa niektorým ľuďom naozaj vysvetliť, bohužiaľ, nedá, lebo nemajú tento cit. A to, čo sa tu odohráva pred našimi očami, je naozaj zvrhlé. Aj tie poznámky, ktoré vychádzajú z úst našich koaličných kolegov, a akým spôsobom, dokonca nehoráznym, by som povedala, si tu mermomoci obraňujú nejaké zariadenie, ktoré im môže byť ukradnuté, ale oni obhajujú zariadenie, a nie deti v ňom. To je na tom to najhoršie a najtragickejšie, na čo sa môžeme v tejto chvíli pozerať. Je to vlastne možné, na čo sa my dívame? A je to všetko podľa mňa len dôsledkom toho, že ten celý systém je už tak prehnitý, že ho už len treba nejakým spôsobom zvonku úplne márne chrániť, lebo celý ten systém ležal dlhé roky ladom. O sociálnoprávnu ochranu detí a sociálnu kuratelu sa doteraz nikto nezaujímal. Dôsledky poznáme. A toto je len vrcholec ľadovca. Ďakujem pekne za tvoje vystúpenie.
M. Číž, podpredseda NR SR: (2009-04-24):
Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 314/2001 Z. z. o ochrane pred požiarmi v znení neskorších predpisov . Tento vládny návrh má parlamentnú tlač č. 878 a spoločná správa výborov má č. 878a. Poprosím teraz podpredsedu vlády a ministra vnútra Slovenskej republiky Roberta Kaliňáka, aby tento vládny návrh zákona odôvodnil. Máte slovo, pán podpredseda.
Laššáková, Jana, podpredsedníčka NR SR (2013-02-07):
Ďakujem, pán spravodajca. Prerušujem rokovanie o tomto bode programu. Prajem vám všetkým dobrú chuť a začneme o 14.00 hodine hodinou otázok a odpovedí a potom by mali byť a nasledovať aj interpelácie. (Prerušenie rokovania o 12.37 hodine.)
M. Sabolová, poslankyňa: (2004-12-02):
Aj k tomu smerovala moja otázka, aby sa odčlenilo vlastne to financovanie cez iné rezorty, pretože je netransparentné, ale na druhej strane v zmysle dohody, ktorá tu existuje medzi vládou a Organizáciou Spojených národov, je aj špecifický zákon na toto stredisko. Je aj vecou vlády, aby garantovala, aby to stredisko mohlo fungovať. My sme v tomto roku rozšírili dosť podstatne kompetencie strediska a vlastne sme tak ako keby trochu zabudli na to, že sa potrebuje vybaviť základnou aj technickou informačnou technikou. A keďže nie sú kapitálové výdavky, vy veľmi dobre viete, že sa veľmi náročne obstarávajú potom takéto technické a informačné prostriedky. A preto by som bola rada, keby sme mohli v rozpočte, ak budeme mať minimálnu požiadavku, viazať aspoň nejakú časť prostriedkov tak, ako sme ju navrhovali pri schvaľovaní rozpočtu na kapitálové výdavky, aby stredisko bolo funkčné, a sú to jednorazové náklady, ktoré sú potrebné pre stredisko. Je tam potreba aj nejakých 2 miliónov na prevádzkové náklady, aby boli tie minimálne veci pokryté a dovolila som si dať tú otázku preto, lebo som predsedníčka správnej rady. My budeme schvaľovať rozpočet a ak chceme, aby sme naplnili aj antidiskriminačnú legislatívu, aby sme prvýkrát konečne po 10 rokoch fungovania strediska urobili správu, súhrnnú správu o stave ľudských práv na Slovensku, je to oveľa väčšia potreba zdrojov ako možno doteraz za bývalého riaditeľa Dr. Srebalu. Čiže chcela by som vás poprosiť, aby ste sa pri schvaľovaní rozpočtu ešte pozreli na tie naše potreby a požiadavky a prípadne...
Hrušovský, Pavol, podpredseda NR SR (2011-02-02):
Ďakujem, pán minister, za odôvodnenie návrhu zákona. Prosím, zaujmite miesto pre navrhovateľov. Teraz poprosím pána poslanca Goliana, aby z poverenia výboru pre pôdohospodárstvo a životné prostredie Národnú radu informoval o stanovisku výboru k predloženému vládnemu návrhu zákona. Pán poslanec, máte slovo.
Blanár, Juraj, podpredseda NR SR (2023-03-21):
Pani kolegyňa Šofranko, nech sa páči.
A. Belousovová, podpredsedníčka NR SR: (2008-01-30):
S poslednou faktickou poznámkou bol prihlásený pán poslanec Kukan. Pán poslanec tu nie je. Takže na faktické poznámky bude reagovať pán predseda Národnej rady pán Paška. Nech sa páči.
Paška, Pavol, predseda NR SR (2014-10-29):
(Hlasovanie.) 79 prítomných, 78 za, 1 bol proti. Schválili sme novelu školského zákona. Ďakujem pekne, pani spravodajkyňa. Boli to jediné dva prerokované body. Krátka prestávka do 11.20 hod. a budeme pokračovať v prerušenej rozprave. Pani podpredsedníčka, najprv pán predseda výboru Šebej.
P. Hrušovský, predseda NR SR: (2004-12-09):
Otváram rozpravu. Písomne nemám prihlášky do rozpravy. Ústne sa hlásia do rozpravy pán poslanec Minárik, pani spoločná spravodajkyňa. Končím možnosť ďalších prihlášok do rozpravy. Nech sa páči, pán poslanec Minárik.
Kalist, Peter, poslanec NR SR (2011-04-05):
Ja len chcem uviesť do protokolu, pri hlasovaní č. 180 som hlasoval proti a som mylne vykázaný, ako hlasoval som za.
Farkašovský, Karol, poslanec NR SR (2019-03-27):
Pán predsedajúci, dajte teraz, prosím, hlasovať o bodoch zo spoločnej správy 1 až 10 s odporúčaním gestorského výboru schváliť.
Laurenčík, Milan, podpredseda NR SR (2021-02-25):
Poslednú faktickú poznámku má pán poslanec Jozef Šimko. Nech sa páči.
Galko, Ľubomír, poslanec NR SR (2018-02-09):
Ďakujem pekne kolegom. Budem len na niektorých reagovať, lebo nestihnem na všetkých. Na pána Blahu neviem reagovať, lebo ja nie som lekár a neviem mu pomôcť. Ale čo sa týka pána Baláža, tá smernica možno platila, ale my sme ju nevyužívali. Lebo vy hovoríte, že sme nič nekúpili. Tak potom si protirečíte. Ak sme ju využívali, tak sme museli niečo kúpiť. Ja si pamätám teda, že sme kúpili tie Land Rovery, v ktorých sa pokračovalo potom, niekoľko desiatok. Dokonca myslím, že aj teraz sa nakupujú ešte na základe tej zmluvy. Tam sme to robili transparentne cez agentúru Namza a žiadne utajovanie tam nebolo. Ale okej, ak to bolo aj za nás, že tá smernica tam bola, tak ju treba zrušiť. Však o tom som hovoril. Pani poslankyňa Janíková, ja som rád, že ste citovali uznesenie obvinenia z roku 2012, ale v roku 2015 bolo uznesenie o zastavení trestného stíhania v kauze odpočúvania novinárov, kde Kaliňákova polícia konštatovala, že všetci svedkovia vypovedali, že som nevydal ani jediný pokyn, ani jediný rozkaz na nasadenie ani jedného ITP. Moje meno bolo očistené. Vtedy táto kauza pre mňa skončila, môžete robiť, čo chcete, lebo tak to bolo. Čo sa týka pána poslanca Glváča, ja chápem, že je nervózny. Však tu, ja som mu pomaly nič nevytkol, len úplne najzákladnejšie veci a vybehol rozzúrený jak sup. No tak viete, čo sa prevalilo? Prevalila sa kauza Bašternák. Teraz ten chlap chce využiť účinnú ľútosť a my vieme, že oni sú previazaní pupočnými šnúrami. Pán Glváč by po týchto dňoch si mal vypratať kanceláriu a odísť z pozície podpredsedu Národnej rady a mal by chodiť po kanáloch, keď s týmto človekom chodil po svadbách, na párty a ja neviem kde-kade. Čiže nečudujme sa to, že on chce tu nejaké mimoriadne schôdze zvolávať. No a pán Tomáš, to je taká veselá postavička. Viete, pán Tomáš, ja by som vám odporúčal, pozrite sa doma pod posteľ večer, či tam nemáte nejaké vojenské komando. Viete, tí chlapi na tom spravodajstve odhalili, že Ficova prvá vláda vytunelovala vojenské spravodajstvo. Preto sú dnes perzekvovaní, pán Tomáš. Preto sú dnes perzekvovaní. A takéto komando si... (Prerušenie vystúpenia časomerom.)
Pčolinský, Peter, poslanec NR SR (2018-06-15):
Ďakujem pekne. Pani kolegyňa, povedal by som, že skoro so všetkým sa dá súhlasiť, čo ste čítali. Mám tu také štyri poznámky. Prvá poznámka k tej prostitúcii v Trebišove, ten problém je tam 20 rokov. Nemyslím si, že Generálna prokuratúra nejakým spôsobom toto by mala riešiť. Ja tam skôr vidím priestor na to, aby tam bola, aby boli tam zriadené zo strany Policajného zboru nejaké stále hliadky. Čiže skôr tam vidím zmysel v prevencii, jednoducho, aby tie deti tam nestáli na tej ulici. Čo sa týka trestnej činnosti proti životnému prostrediu, tam naozaj ja by som privítal väčší dôraz, pretože si treba uvedomiť, že to, ako ste spomínala, je to častokrát podceňovaná téma, ale tu sa bavíme o zdraví občanov. Ja som z východného Slovenska, z regiónu, kde to zdravie občanov vďaka životnému prostrediu je na katastrofálnej úrovni, o čom svedčí aj výskyt rôznych onkologických ochorení v tomto regióne. Čiže tam by som naozaj privítal, keby Generálna prokuratúra naozaj si posvietila na trestné činy voči životnému prostrediu, lebo to ohrozuje nás všetkých. Viď teraz tie problémy so skládkami v Bratislave, ktorých je už toľko, teraz myslím nelegálnych, že je to neúnosné. Čo sa týka Generálnej prokuratúry verzus Policajný zbor, no, ja by som očakával, pán prokurátor, keby nám nejak povedal, aký je ten vzťah medzi políciou, lebo zjavne aj správa hovorí o tom, že napriek výtkam a napriek výhradám tie zmeny v Policajnom zbore v tých postupoch viditeľné veľmi nie sú. Čiže asi treba viac pritlačiť. A čo sa týka tých farmárov na východe, ja len chcem povedať, že aby Generálna prokuratúra kládla dô... (Ukončenie vystúpenia časomerom.)
Blanár, Juraj, podpredseda NR SR (2021-09-30):
Na vaše vystúpenie, pán poslanec, päť faktických poznámok. Ako prvý, pán poslanec Ľuboš Blaha.
Laurenčík, Milan, podpredseda NR SR (2021-02-03):
Pán poslanec Ján Ferenčák má ďalšiu faktickú poznámku, nech sa páči.
P. Hrušovský, podpredseda NR SR: (2002-04-11):
(Hlasovanie.) Prítomných je 114 poslancov, za 93, proti 3, zdržalo sa 14, nehlasovali 4. Návrh sme schválili. Ďakujem pánovi poslancovi Brňákovi. Poprosím pána poslanca Faiča, aby ako poverený člen výboru uvádzal hlasovania o návrhu skupiny poslancov na vydanie zákona, ktorým sa mení zákon č. 369/1990 Zb. o obecnom zriadení . Pán poslanec Faič.
Jurinová, Erika, podpredsedníčka NR SR (2015-10-01):
Reakcia, pán poslanec Mičovský.
Pčolinský, Peter, podpredseda NR SR (2022-12-06):
Čas vám skončil, pán poslanec. S ďalšou faktickou, pán poslanec Taraba, nech sa páči.
Pfundtner, Edita, poslankyňa NR SR (2015-06-25):
Ďakujem veľmi pekne. Ja si myslím, že som povedala v rozprave, aby sa o týchto bodoch hlasovalo osobitne, ale pre istotu ešte raz pripomínam pánovi Madejovi, spravodajcovi, aby sa o mojich bodoch hlasovalo osobitne. Ďakujem.
Richter, Ján, minister práce, sociálnych vecí a rodiny SR (2012-07-26):
Ďakujem pekne, nemám k tomu čo povedať.
Budaj, Ján, poslanec NR SR (2017-06-21):
Ďakujem.
Bugár, Béla, podpredseda NR SR (2016-11-29):
Prezentujme sa a hlasujme. (Hlasovanie.) Prítomných 141 poslancov, za 101, 1 proti, 39 poslancov sa zdržalo hlasovania. Konštatujem, že tieto body sme schválili.
Kočiš, Eduard, poslanec NR SR (2021-03-31):
Vďaka za slovo, pán predsedajúci. S tvojím vystúpením, Miro, musím naozaj iba súhlasiť, pretože aj moja hodnota v rámci povoľovania kvót alebo produktov s geneticky modifikovaným základom sa rovná nule. To znamená, že na Slovensku máme stovky odrôd pôvodných potravín, ktoré vieme pestovať aj bez toho, aby sme ich museli nahrádzať s monokultúrami, ktoré sú geneticky modifikované, a to znamená zdraviu nie príliš prospešné, práve naopak, zdraviu škodlivé. Ak by som mohol v tvojej rozprave vytknúť jednu vec, tak to je iba tá, že ministerstvo by sa v tejto veci malo angažovať oveľa viac a oveľa viac možno aj tlačiť našu legislatívu nad rámec európskej legislatívy, pretože, ako si správne poznamenal, európska legislatíva môže niektoré veci dovoliť a legislatíva Slovenskej republiky to môže zakázať, ale môže to byť aj naopak. Čiže v tomto by malo byť Slovensko a Slovenská republika úplne príčetná a takýmto geneticky modifikovaným potravinám sa vyhýbať. Pán kolega Karahuta spomínal jednu takú zaujímavú vsuvku, že ak by sme nepoužívali geneticky modifikovanú kukuricu, tak sa pri Liptovskom Mikuláši nepestuje. Ja si dovolím povedať, že pri Liptovskom Mikuláši nemusí byť kukurica, vieme tam pestovať vysoko kvalitné odrody pôvodných druhov zemiakov, ktoré sa tam stáročia pestovali, čiže naozaj tam by mi kukurica nechýbala, ani kukurica pod Tatrami by mi nechýbala. Ako taký imidž. Čiže vieme tam pestovať taký, tam, kde sa pestujú, tam, kde sa potraviny pestovali stovky rokov prirodzenou formou a tieto potraviny tam mali dostatočný priestor na svoj vývin a na svoje dozretie a tam by sme sa mali vrátiť. Takže, Miro, veľmi pekne ďakujem a ešte raz hovorím, GMO potravina nie je cesta, ale ani žiadne riešenie.
Paška, Pavol, predseda NR SR (2013-12-12):
Pán poslanec Kollár.
Grendel, Gábor, poslanec NR SR (2019-03-26):
Ďakujem, pán predseda. Žiadam o zaradenie bezpečnostnej a obrannej stratégie do programu 43. schôdze Národnej rady Slovenskej republiky, ktoré vláda Slovenskej republiky schválila už v októbri 2017, a odvtedy ich Národná rada neprerokovala.
I. Štefanov, minister výstavby a regionálneho rozvoja SR: (2009-06-18):
Zatepľovanie je na rozdiel od množstva iných výrobných aktivít náročné na ľudskú prácu, čo vytvára potenciál na tvorbu pracovných príležitostí. Na realizáciu predmetného programu sa navrhujú využiť existujúce inštitúcie, ktoré majú pre poskytovanie podpory vo forme úveru dlhoročnú prax a odborné personálne, technické a informačné vybavenie. Z uvedeného dôvodu je v programe schválené, aby vykonávateľom programu bol Štátny fond rozvoja bývania v súčinnosti s mestami v sídle okresu, ktoré pre oblasť bývania vykonávajú prenesený výkon štátnej správy. Súčasné znenie zákona o Štátnom fonde rozvoja bývania a zákona o štátnej správe pre územné plánovanie, stavebný poriadok a bývanie neumožňuje vykonávanie činností navrhnutých v programe a preto je nevyhnutná ich novelizácia. Do zákona o Štátnom fonde rozvoja bývania sa navrhujú doplniť základné pripomienky k vládnemu programu zatepľovania, ktorými sú forma podpory a limity pre jej poskytnutie. Pre tento účel sa navrhuje poskytnúť podpora do výšky 100 % oprávnených nákladov, pričom ide o podporu vo forme úveru s lehotou splatnosti maximálne 15 rokov a nulovou úrokovou sadzbou. Neopomenuteľnou podmienkou je aj definovanie oprávnených nákladov a to v nadväznosti na úsilie z jedného zdroja prefinancovať celé náklady súvisiace so zatepľovaním, to znamená, prípravu, realizáciu ako aj spracovanie energetického certifikátu. Je potrebné uviesť, že pre efektívnosť vynakladania verejných zdrojov sa vyžaduje, aby sa komplexne posudzovala stavba a navrhlo sa zateplenie, resp. výmena všetkých konštrukcií, ktoré nespĺňajú normové hodnoty. Súčasne zákon upravuje aj činnosť v oblasti preneseného výkonu štátnej správy a umožňuje mestám v sídle okresov, aby preberali a overovali žiadosti o poskytnutie úveru na zatepľovanie a následne vykonávali kontrolu dodržiavania zmluvných podmienok. Záverom je potrebné uviesť, že od schválenia programu uplynulo len niekoľko dní, ale odozva vo verejnosti je výrazná a zaznamenávame veľký záujem vlastníkov o znižovanie energetickej náročnosti bytových stavieb. Ďakujem za pozornosť.
Šimečka, Michal, podpredseda NR SR (2023-11-22):
Ďakujem veľmi pekne. S faktickou poznámkou pán poslanec Matovič, prosím.
Kuffa, Štefan, poslanec NR SR (2013-11-28):
Ďakujem za faktické poznámky. Ja len toľko chcem dodať, aby sme mali naozaj taký zdravý pohľad aj zdravý postoj ku prírode, ja keď si spomeniem tak na starých rodičov a ich súrodencov, takisto chodili do lesa, ale vždycky to hospodárenie bolo také, tí gazdovia neboli tí, ktorí vyťali celý ten strom, že by nechali teraz takú mesačnú krajinu, určite. Ale vždycky nasledovala aj tá výsadba. Ak by to tak sa nedialo, tak my dneska by sme tieto stromy a lesy tu nemali zachované. Naopak, ja si myslím, že ak by sa ľuďom toto povolilo, tak oveľa viac zelene v intravilánoch by pribudlo. Veľakrát musím povedať, že tí ľudia naozaj nerozmýšľajú pri samotnej výsadbe. Človek keď sadí stromček, zasadí ho meter od svojho objektu, a keď narastie a je veľký, vtedy si začne uvedomovať, aha, veď mu to spôsobuje problémy, či už statiku narušuje, poškodzuje strechu alebo spôsobuje nadmerné tienenie. Myslím si, že to vlastnícke právo a postoj k tomuto mal by byť takým prioritným. Samozrejme, nie som za to, aby hlava-nehlava sa všetko rúbalo, či už v extraviláne alebo intraviláne, však je to dané regulami, ktoré sú stanovené tu týmto zákonom. Ale takisto keď sa pozrieme na našu krajinu, tak tá krajina, ten jej reliéf skutočne sa veľmi výrazne zmenil. Tam, kde idete a pozriete sa na katastri a máte tam napísané, že sú to lúky, pasienky a orná pôda, dneska je to zarastené stromami a veľakrát sú to dreviny, ktoré sú invazívne a spôsobujú nám problémy. Veľakrát to súvisí aj so zdravím človeka aj alergiami, ktoré tu máme. Ďakujem.
Kuffa, Štefan, poslanec NR SR (2014-07-01):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Hort, podpredseda NR SR: (2007-09-13):
Prerušujem rokovanie o tomto bode programu a poprosím pánov poslancov, ak si chcú niečo povedať, čo nesúvisí s programom, tak keby si to povedali niekde inde, lebo dosť to ruší aj predkladateľa, aj spravodajcu. Ďakujem pekne. Teraz budeme pokračovať prvým čítaním o návrhu poslancov Národnej rady Slovenskej republiky Júliusa Brocku a Moniky Gibalovej na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona ste dostali ako tlač 375 a návrh na jeho pridelenie na prerokovanie výborom máte v rozhodnutí č. 370. Dávam teraz slovo poslancovi Júliusovi Brockovi, aby návrh zákona uviedol. Nech sa páči.
Dostál, Ondrej, poslanec NR SR (2016-09-06):
Ďakujem. Ja by som rád reagoval na tú časť vystúpenia pani poslankyne Remišovej, ktorej sa dotkol aj pán poslanec Kresák. Pretože mňa by to tiež zaujímalo, akým spôsobom môžeme očakávať, že oprávnené osoby, ktorými sú advokáti alebo notári, budú schopní garantovať, že v zápise budú uvedené pravdivé a úplné údaje. A samozrejme, že sú tam, sú tam nejaké sankcie, ale to samo osebe nezaručuje, že tie údaje, ktoré budú schopné získať takéto subjekty, budú dostatočné. Takže by som to formulovať možno aj ako otázku na pani ministerku, že ako očakávajú, že subjekty typu advokát alebo notár sa budú schopné sa dopátrať k údajom, ktoré sa majú uviesť do registra, že či sú dostatočne na to vybavení právomocami, alebo majú možnosti. A samozrejme, že sú tam sankcie, ale zase pri niektorých štátnych zákazkách, pri niektorých obstarávaniach ide o také veľké peniaze, že ani tie sankcie, si myslím, že nebudú dostatočné pre subjekty, ktoré to budú chcieť zneužiť a zakryť skutočných vlastníkov.
Zmajkovičová, Renáta, podpredsedníčka NR SR (2012-07-31):
Teraz vystúpi v rozprave pán poslanec Brocka. Nech sa páči. Pripraví sa pán poslanec Nagy.
Hrušovský, Pavol, podpredseda NR SR (2011-09-14):
Hlasujeme. (Hlasovanie.) 138 prítomných, 77 za, 61 sa zdržalo. Národná rada Slovenskej republiky vládny návrh zákona o poštových službách schválila. Teraz poprosím pána poslanca Vážneho, aby z poverenia výboru pre hospodárstvo, výstavbu a dopravu, predložil Národnej rade návrh uznesenia na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Čiernej Hory o medzinárodnej cestnej osobnej a nákladnej doprave , ktorý prerokovávame ako tlač 444. Pán poslanec Vážny.
Vašečka, Richard, poslanec NR SR (2013-12-17):
Ďakujem. Ja by som chcel naozaj oceniť prístup a keď si pamätám, ako tu bola taká vzrušená debata pred tým zhruba rokom, že pani poslankyňa zaujala podľa mňa taký zmierlivejší tón, keď sa, zatiaľ neviem, ako bude prebiehať rozprava, naozaj držala skôr veci, merita veci. A ja som sa naozaj veľmi snažil pozorne počúvať, ešte som si aj otvoril tú dôvodovú správu, aby som teda sledoval, aby mi neunikli niektoré tie veci. Myslím, že rozumiem, o čo vám ide. Ja osobne nesúhlasím so sterilizáciami ako takými, preto nesúhlasím ani s bezplatnými sterilizáciami. Ale chcem sa opýtať, ak by ste mohli odpovedať, že či teda chápete tú bezplatnú sterilizáciu ako určitú formu sociálnej dávky pre tých ľudí, pretože sú na ňu odkázaní, že štát im to zafinancuje, oproti tým, ktorí si to zaplatiť môžu, a teda, že či sa prihovárate, aby sme tú situáciu, ktorú ste popísali veľmi plasticky a ktorá naozaj je z veľkej časti reálna, že či si myslíte, že riešením je teda táto, toto zvýšenie možnosti tým, že im poskytneme túto sociálnu dávku, zvýšenie možnosti vyriešiť to. Ja ešte dodám, že ja osobne si myslím, že riešením, alebo že štát, vy ste hovorili o nás ako o nejakých predstaviteľoch štátu, že sú určité hranice, do ktorých štát nemá zasahovať, resp. nie priamo, a to je moja druhá otázka, že či si nemyslíte, že táto intervencia tou formou sociálnej dávky nie je za tou hranicou. Myslím, že podľa vás asi je ešte pred ňou, a že keby ste mohli na to odpovedať. Ďakujem.
Bugár, Béla, podpredseda NR SR (2016-11-30):
Pán predseda výboru Madej, nech sa páči.
P. Hrušovský, podpredseda NR SR: (2001-09-06):
V. Maňka, poslanec: Ďakujem. Myslím, že sme sa zhodli v tejto snemovni, že je lepšie, ak diskusia bude vecná, čo dáva predpoklady na dobré ďalšie rokovania. Ja sa teším na ďalšie rokovania. Snáď len jedna poznámka na pána poslanca Brocku. Znižovanie daní z dlhodobého hľadiska sa premietne, samozrejme, aj do zvyšovania zamestnanosti. Hovoríme všetci rovnako, len ten prístup máme asi každý rozdielny. Tak skúsme si sadnúť k tomu prístupu a myslím si, že vieme dať veci do poriadku, len treba rokovania, nie to robiť takýmto spôsobom, ja to nazvem možno trošku partizánskym. Ale som optimista. K tomu, čo povedal pán poslanec Kozlík. Verím, že tieto zákony nemôžu prejsť, samozrejme, v druhom čítaní ďalej. Predpokladám, že v prvom čítaní môže to podporiť aj opozícia, aj z toho dôvodu, aby mala možnosť k tomu zaujať stanovisko. Ale iba preto to beriem, že z tohto dôvodu. Ale ak by prešli všetky tie zákony poslanecké, ktoré v snemovni máme, tak asi by nebola spokojná ani opozícia a v každom prípade by to spôsobilo asi veľmi-veľmi, niečo veľmi zlé pre našu ekonomiku. Ďakujem.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 140 poslancov, za 94, proti 3, zdržalo sa 43. Konštatujem, že sme návrh schválili.
Bugár, Béla, podpredseda NR SR (2018-03-26):
Páni poslanci, kľud. Pán poslanec Mizík.
Mikuš, Jozef, poslanec NR SR (2014-12-12):
Ďakujem pekne za faktické. Pán kolega Blanár, no, diskriminačné pri tendri, mať prax 3 roky, 5 rokov, 15 rokov, čo je diskriminačné? Čiže mať ako referenciu, mať skúsenosti s danou činnosťou 3, 5, 15 rokov, čo je diskriminačné, pán kolega? Vy robíte súťaže zrejme na župe, tak viete nastaviť tie súťažné podmienky. Tá istá firma, ktorá to robila, dostala tým priamym zadaním, ja kladiem otázky stále a môžme diskutovať, však diskutujme, odkrývajme, aké podmienky dal SkyToll alebo štát, NDS-ka vtedy, keď dávala priamym zadaním firme Fleetpay v tom roku 2008 alebo 2009. Nevieme nič, pán kolega, a neviete ani vy nič, obhajujete vodu, choďte pod povrch trošku, nebuďte pozlátkový, choďte trošku do hĺbky problému. Ja som sa snažil, preto sme riešili na mimoriadnom výbore, boli sme v NDS-ke a každá odpoveď, každá odpoveď ma ubezpečovala v tom, že je to šité na mieru. A, samozrejme, my tu môžme politicky niečo rozprávať, fakt je taký, že súťaže sa zúčastnili dve firmy, dve firmy, ktoré sú prakticky jedna firma a je to tá, ktorá to dnes prevádzkuje. A môžme rozprávať o transparentnosti tendra neviem akého. Keby to bolo stokrát transparentné, no tak tú súťaž zruším už len kvôli tomu, že mám tam dve firmy, ktoré dali takmer navlas podobné, lebo je to jedna firma za nimi. Rozumieme sa trošku aspoň? A, pán kolega Susko, nie som si celkom istý, že máte pravdu, možnože máte, lebo nám to bolo povedané veľmi opatrne, že firma SkyToll súhlasila, že bude, ale nevieme ani kedy, ani ako.
Ľ. Rošková, poslankyňa: (2007-09-20):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a v § 68 zákona č. 350/1996 Z. z., ako i náležitosti určené v Legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Cieľom navrhovanej novely zákona je zaviesť príplatok k prídavku na dieťa rodičom, ktorí poberajú starobný dôchodok, predčasný starobný dôchodok, invalidný dôchodok pri percentuálnom poklese schopnosti vykonávať zárobkovú činnosť o viac ako 70 %, výsluhový dôchodok, nevykonávajú zárobkovú činnosť a z toho dôvodu si nemôžu uplatniť daňový bonus. Navrhuje sa okruh osôb oprávnených na uplatnenie príplatku na dieťa, ako aj podmienky nároku na navrhovaný príplatok. Predložený návrh zákona je v súlade s Ústavou Slovenskej republiky a s právom Európskych spoločenstiev a Európskej únie. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/96 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/96 Z. z. na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/96 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 360 z 20. augusta 2007 prideliť návrh zákona, tlač 355, na prerokovanie: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu a Výboru Národnej rady Slovenskej republiky pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady Slovenskej republiky pre sociálne veci a bývanie. Súčasne navrhujem, aby výbory, ktorým bol uvedený návrh pridelený, ho prerokovali v lehote do 30 dní a gestorský výbor v lehote do 31 dní od prerokovania v prvom čítaní na schôdzi Národnej rady Slovenskej republiky. Ďakujem. Prosím, otvorte rozpravu.
Laššáková, Jana, podpredsedníčka NR SR (2014-11-10):
Nech sa páči, pán poslanec Jurzyca, máte slovo a pripraví sa pán poslanec Hraško.
Zemanová, Anna, poslankyňa NR SR (2018-02-06):
Martin, my poznáme vplyvy na životné prostredie samotnej skládky, avšak nepoznáme vplyvy na životné prostredie a efektivitu a účinnosť samotného projektu, ktorý má nejakým spôsobom byť či sanáciou skládky, alebo nejakým iným opatrením. Nepoznáme iné varianty. To znamená, nemáme istotu, že to riešenie, ktoré je navrhnuté, je najlepšie pre životné prostredie, že je najefektívnejším riešením a najúčinnejším riešením. Dnes vieme, keď hovoríme o konkrétnej vrakunskej skládke, že je to najlacnejším riešením. To bolo opakovane na verejných fórach povedané, na iné riešenie ministerstvo životného prostredia nemá peniaze. Pritom je to, sú peniaze vyčlenené alebo označené, identifikované len na výstavbu betónovej kapsulácie, čo nie je sanáciou, ale nie sú identifikované peniaze na opatrenia, ktoré majú práve ten dopad, to znamená, znehodnotenie podzemných vôd Žitného ostrova. Na odstránenie tohto toxického mraku a jeho priebežnú sanáciu, na to nie sú vyčlenené žiadne prostriedky, ani nie sú identifikované. Preto je dôležité poznať vplyvy toho samotného projektu a jeho varianty, aby boli známe a vybraté, aby boli najlepšie a najúčinnejšie, pretože akékoľvek šetrenie zvyšuje výdavky do životného prostredia a do zdravia ľudí. Treba si povedať, Žitný ostrov je chránená vodohospodárska oblasť z dôvodu nie akumulácie len podzemnej v podstate úžitkovej vody, chránená vodohospodárska oblasť Žitný ostrov bola chránená z dôvodu akumulácie pitnej vody. Tam donedávna kvalita podzemných vôd mala kvalitu pitnej vody. Dnes je to jeden obrovský toxický mrak, za ktorý nesie zodpovednosť, tie vlády, ktoré tu... (Prerušenie vystúpenia časomerom.)
Baláž, Radovan, poslanec NR SR (2018-10-17):
Ďakujem pekne za slovo a ospravedlňujem sa. Dovoľte mi, vážené kolegyne, kolegovia, predstaviť návrh za skupinu poslancov, ktorým sa dopĺňa zákon č. 222/2004 Z. z. o dani z pridanej hodnoty. Cieľom tejto je zníženie sadzby dane z pridanej hodnoty na úroveň 10 % na vybrané ubytovacie služby, nakoľko je predpoklad aj na základe pozitívnych skúsenosti z iných členských štátov Európskej únie, že takéto legislatívne opatrenie zvýši dopyt po ubytovacích službách a tým pozitívne podporí ďalší rozvoj cestovného ruchu na Slovensku. Rovnako sa očakáva pozitívny dopad na občanov využívajúcich tieto vybrané ubytovacie služby z dôvodu predpokladaného zníženia konečnej ceny týchto ubytovacích služieb. Zároveň sa zavedením zníženej sadzby dane z pridanej hodnoty na vybrané ubytovacie služby predpokladá zlepšenie dostupnosti ubytovacích služieb pre širšiu skupinu obyvateľstva. Ďakujem, pán predsedajúci, prosím, otvorte rozpravu.
Hort, Milan, podpredseda NR SR (2011-09-14):
Ďakujem pekne. Zaujmite miesto navrhovateľov a súčasne prosím, aby ste si plnili aj úlohu spravodajcu pri tomto bode. Otváram rozpravu. Do rozpravy som nedostal žiadnu písomnú prihlášku. A preto sa pýtam, kto sa chce prihlásiť ústne? Nikto. Vyhlasujem rozpravu za skončenú. Prerušujem rokovanie o tomto bode programu. Vážené kolegyne, kolegovia, prepracovali sme sa k poslednému bodu programu 22. schôdze. Ide o prerokovanie Petície Jednoty dôchodcov na Slovensku za spravodlivú valorizáciu dôchodkov . Petícia má parlamentnú tlač 492 a správa o výsledku rokovania výboru má tlač 492a. Dávam slovo spravodajcovi z výboru pre sociálne veci, pánovi poslancovi Branislavovi Ondrušovi a prosím ho, aby podal správu o prerokovanej petícii vo výbore a návrh na uznesenie Národnej rady. Nech sa páči, pán poslanec.
Kyselica, Lukáš, poslanec NR SR (2022-02-15):
Ďakujem, pán predsedajúci. V dôvodovej správe je napísané, že návrh zákona je zároveň implementačným opatrením komponentu č. 15 z Plánu obnovy a odolnosti Slovenskej republiky. To na margo toho, že niektoré výhrady, ktoré ste uvádzali, už sú de facto prekonané, čo vzhľadom na to, že legislatívny proces je taký, aký je, tak do Národnej rady môže dôjsť len taký návrh zákona, teda taký vládny návrh zákona, ktorý prešiel vládou a na vládu môže ísť len taký návrh zákona, ktorý prešiel cez MPK. Takže v zmysle toho opatrenia sú tam nejaké lehoty, takže takýto návrh zákona prišiel do Národnej rady a môžem vás ubezpečiť, že v rámci koalície vedieme dosť podstatné rokovania o konečnom návrhu zákona.
L. Miklós, poslanec: (2008-03-28):
A len úplne jednu reakciu na to, čo hovorili moji kolegovia. No, rozvoj vedy, výskumu a vývoja vyžaduje voľné myslenie, proste podmienky na voľné myslenie a to potrebuje dva veľké okruhy: jednak peniaze a jednak minimálnu úroveň prebyrokratizovania, lebo to škodí vede. Tak ako si hovoril, pán spravodajca, Einstein to neznášal, ani Newton to neznášal. Vieme z tých dejín vedy a z rôznych anekdot, že mali veľmi zlé známky zo všetkých predmetov, to znamená, skutočne administratíva ich zabíjala, a napriek tomu boli veľkými mysliteľmi. Tak my sa snažme, aby sme tú administratívnu náročnosť vedy a výskumu čo maximálne znížili. A to hovoril pán kolega Fronc, že sú tu určité náznaky a možnosti tohto zníženia. Takže ja sa k tomuto pripájam. Ďakujem pekne.
Hrnčiar, Andrej, podpredseda NR SR (2017-09-07):
Prosím, prezentujme sa a hlasujme. (Hlasovanie.) Prítomných 133, za 92, proti 9, zdržalo sa 32. Konštatujem, že sme uvedený návrh schválili.
Zmajkovičová, Renáta, podpredsedníčka NR SR (2014-10-29):
Faktické poznámky na vystúpenie pána poslanca nie sú. Ďalší v rozprave vystúpi pán poslanec Mihál.
Glváč, Martin, podpredseda NR SR (2019-09-20):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku, pýtam sa, či sa chce prihlásiť niekto ústne. Nie je tomu tak. Pán navrhovateľ, ako jediný, nech sa páči. Končím možnosť prihlásiť sa.
Paška, Pavol, predseda NR SR (2014-10-23):
Pán poslanec Podmanický.
Schlosár, Rastislav, poslanec NR SR (2021-12-09):
Ja by som chcel kolegu Beluského doplniť v tom, čo sa týka štátneho dlhu, že je naozaj potrebné, aby si všetci ľudia na Slovensku uvedomili, že dnes tu občania, ktorí pracujú, ktorí odvádzajú dane, tak pracujú nielen preto, aby vláda mohla následne ich peniaze rozhadzovať na najrôznejšie nezmysly, niektoré už aj načrtol, k tomu sa ešte dostanem, ale aj preto, aby sa tu mohol splácať ten štátny dlh, za ktorý sú dnes zodpovedné prakticky všetky ponovembrové vlády, ale za ktorú je dnes v najväčšej miere zodpovedná práve táto súčasná vláda, ktorá zadlžuje Slovensko takým tempom, akým nezadlžovala Slovensko žiadna iná vláda pred ňou, žiadna iná vláda. Každý jeden deň pribúda na Slovensku štátny dlh vo výške 10 mil. eur, každý jeden deň. A dnes, dnes už dosiahla hranica štátneho dlhu takej výšky, že len na splátky istín dávame alebo je navrhovaných na budúci rok, že dáme 6,78 mld. eur. To je viac ako je celý plánovaný schodok štátneho rozpočtu. To znamená, že aj pri tom, aké sú, aké sú zlé hospodárenia, v akých sme červených číslach, tak by, ak by neexistoval štátny dlh, tak by sme tu žiaden schodok ani nemali. A len tie splátky štát... istiny štátneho dlhu sú v takej výške, že za tie splátky by sme mohli dnes financovať výdavky deviatich ministerstiev, deviatich ministerstiev. Čiže táto vláda pri tom, ako pristupuje k hospodáreniu, nie, to nie je nejaká antikorupčná vláda, za akú sa pasuje, to je antinárodná vláda dlhového otroctva, antinárodná vláda dlhového otroctva. A možno posledné, čo sa týka tých výdavkov na obranu. Áno, výdavky na obranu sa plánujú zvyšovať. Ale prečo sa to robí? Pretože táto vláda slúži cudzím záujmom, slúži záujmom Spojených štátov amerických, slúži záujmom zločineckej organizácie NATO, preto tu ideme nakupovať predraženú a zbytočnú techniku. Preto sa tu zbytočne vyhadzujú peniaze, a preto sa tu ešte aj maximálne naťahuje a zvyšuje ten štátny dlh.
Záhumenský, Marián, poslanec NR SR (2012-10-26):
Pán predseda, dajte hlasovať o zákone ako celku v znení schválených pripomienok s odporúčaním gestorského výboru návrh zákona schváliť.
Budaj, Ján, poslanec NR SR (2019-02-08):
V dlhšom prejave pána Poliačika bolo viac vecí, na ktoré by sa oddalo reagovať, najmä pokiaľ ide o riziká týkajúce sa budúcich sporov, ktoré nastoľuje radikalizácia a niekedy aj extrémizácia týchto čias. Ale chcem sa dotknúť, a s tým plne súhlasím, ale predsa len by som s jednou drobnou vecou nesúhlasil, naozaj tak v dobrom, a to s jeho nádejou, že Ústavný súd bude odkladišťom pre momentálne najsilnejšou politika, ktorý nám vládne na Slovensku už cirka 13 rokov. Tak takúto ilúziu, pán kolega, môžte pokojne odložiť, lebo aj v tomto prípade platí to, čo pán bývalý premiér otvorenie povedal, že nikam neodchádza. Vari si nemyslíte, že tento, že on je vo veku a v situácii, kedy toto je exit, ako ste to nazvali, z politiky. To je iba vaše zdanie. A myslím, že keď sa nad tým zamyslíte, tak si to aj sami uvedomíte, že ak by tam išiel oddychovať a penzionovať, to by sa takto nebojovalo, takých možností na pokojný život on má oveľa, oveľa viac. Jeho stúpenci ho tam posielajú bojovať a nie relaxovať. Nie je to exit. Nikam Robert Fico nechce odísť. Je to politika, ide tam obhajovať svoju politiku.
K. Tóthová, poslankyňa: (2009-03-11):
Ďalej chcem poukázať na jedno a som rada, že pán poslanec nehovoril o kontrole hluku ako o protikrízovom opatrení, ktoré sa dáva v skrátenom konaní. Prosím vás pekne, kolegovia, všimnite si program. Veď tento legislatívny návrh vôbec nejde v skrátenom konaní. To nie je niečo, čo my predkladáme ako záchranu pred krízou. Čo vy tu fabulujete? Aké konštrukcie robíte? Veď s takýmito vašimi prístupmi sa nedá diskutovať. Preto aj bolo správne rozhodnutie, že nech diskutujú odborníci a vy príďte s legislatívnymi návrhmi. Žiaľ, neprišli ste.
Blanár, Juraj, podpredseda NR SR (2022-10-26):
Pán poslanec, je to dosť neurčité na koniec schôdze dať hlasovanie.
Hrnčiar, Andrej, podpredseda NR SR (2016-10-19):
Vážené panie poslankyne, vážení páni poslanci, pokračujeme v popoludňajšom rokovaní štvrtého dňa 10. schôdze Národnej rady Slovenskej republiky v prerušenej rozprave v druhom čítaní o vládnom návrhu transplantačného zákona (tlač 195). Prosím ministra zdravotníctva Slovenskej republiky Tomáša Druckera, aby zaujal miesto určené pre navrhovateľov a spoločného spravodajcu z výboru pre zdravotníctvo poslanca Jozefa Valockého, ktorý už zaujal miesto určené pre spravodajcov. Dávam slovo poslancovi Štefanovi Zelníkovi, ktorý sa ako jediný prihlásil ústne do rozpravy. Procedurálny, nech sa páči, pani poslankyňa Grausová. [Pokračovanie rokovania o vládnom návrhu zákona o požiadavkách a postupoch pri odbere a transplantácii ľudského orgánu, ľudského tkaniva a ľudských buniek a o zmene a doplnení niektorých zákonov (transplantačný zákon) , tlač 195.]
Laššáková, Jana, podpredsedníčka NR SR (2015-06-26):
Ďakujem pekne, pán minister. Zaujmite miesto určené pre navrhovateľov. A teraz prosím spravodajcu z výboru pre obranu a bezpečnosť poslanca Rastislava Čepáka, aby informoval Národnú radu o výsledku rokovania výborov o tomto návrhu zákona. Nech sa páči, pán spravodajca, máte slovo.
Kmec, Stanislav, poslanec NR SR (2019-10-17):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Adamčík, Eduard, poslanec NR SR (2016-11-23):
Ďakujem za slovo, pán predsedajúci. Pán predsedajúci, ako spoločný spravodajca navrhujem, aby sa o návrhu zákona hlasovalo na najbližšom hlasovaní.
Mazúrová, Viera, poslankyňa NR SR (2012-10-18):
Pán predseda, dajte, prosím, hlasovať o návrhu zákona ako o celku v znení schválených pripomienok s odporúčaním gestorského výboru prerokovaný návrh zákona schváliť.
Pellegrini, Peter, predseda NR SR (2023-12-06):
Ďakujem pekne. Len pripomínam, pán poslanec, že na toto vláda nepotrebuje žiadne uznesenie Národnej rady, ak by sa rozhodla takéto vyplatenie samosprávam urobiť. Pán poslanec Jakab.
Bugár, Béla, podpredseda NR SR (2016-12-07):
Na vystúpenie pani poslankyne s faktickou ako jediný pán poslanec Sloboda. Nech sa páči, máte slovo.
Pellegrini, Peter, predseda NR SR (2023-12-22):
(Zaznenie gongu.) Vážené panie poslankyne, vážení páni poslanci, otváram jedenásty rokovací deň 6. schôdze Národnej rady Slovenskej republiky. Na dnešnom rokovaní o ospravedlnenie neúčasti požiadali pán poslanec Hargaš, pán poslanec Kišš, pán poslanec Krúpa, pani poslankyňa Remišová, pán poslanec Sabo, pán poslanec Valášek. A o ospravedlnenie neúčasti z dôvodu práceneschopnosti požiadali poslanci František Mikloško a Anna Záborská. Pán poslanec Dostál má procedurálny návrh.
Laurenčík, Milan, podpredseda NR SR (2020-09-17):
Pán poslanec Marián Saloň.
Sulík, Richard, predseda NR SR (2011-06-30):
Ďakujem. Teraz o vystúpenie v rozprave požiadal navrhovateľ. Pán minister, máte slovo, nech sa páči.
Glváč, Martin, podpredseda NR SR (2016-09-23):
Pýtam sa, či sa chce niekto prihlásiť do rozpravy ústne. Štyria poslanci. Ukončujem možnosť prihlásiť sa do rozpravy. Nech sa páči, pán poslanec Suchánek.
Glváč, Martin, podpredseda NR SR (2016-06-21):
Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, pani poslankyni Renáte Kaščákovej. Nech sa páči.
Jurzyca, Eugen, minister školstva, vedy, výskumu a športu SR (2010-12-10):
Ďakujem pekne. Tak naozaj krátko a stručne. Za najdôležitejšie v tom zákone naozaj považujem posun k transparentnosti a to ho aj odlišuje od tých podzákonných noriem, ktoré doteraz platili a upravovali dotácie najviac. V transparentnosti budeme aj naďalej pokračovať. Pokiaľ ide o pozmeňujúce návrhy, tak ten pána Beblavého považujeme za dobrý, pomôže nám so zvyšovaním transparentnosti. Veríme, že sa popasujeme s rizikami spojenými s administratívnou náročnosťou, ale súhlasíme s týmto návrhom. Pokiaľ ide o návrh poslancov pánov Galisa a Kolesíka, tam máme obavu z toho, že keby prešiel tento návrh, tak by výklad tohto zákona mohol znamenať, že nárok na pomôcky pre zdravotne postihnutých by mal každý, nielen športovci. Zámerom zákona je poskytovať pritom dotácie na konkrétne účely a činnosti. Takže my aj naďalej aj podľa tohto zákona budeme tieto pomôcky, samozrejme, poskytovať zdravotne postihnutým. Potom ešte by som sa chcel vyjadriť, samozrejme, k poznámkam pána poslanca Fecka. Samozrejme, aj naďalej budeme podporovať aj minišporty, aj talenty vyberať, budeme meniť systém financovania športu tak, aby boli dotácie poskytované efektívnejšie. A myslím, že som nezabudol na žiaden. Aha, ešte potom tam bol návrh pána poslanca Galisa. Tam mám pocit, že ten by skôr patril k zákonu o štátnom rozpočte. Samozrejme, my by sme privítali viac peňazí, ale takisto nemôžeme súhlasiť ani s týmto pozmeňujúcim návrhom. Takže ďakujem pekne za pozornosť.
Brocka, Július, poslanec NR SR (2014-06-03):
Pán kolega, poďakoval si vo svojom vystúpení všetkým tým, ktorí tento návrh zákona podporia. Ja chcem poďakovať tebe za kvalifikované a veľmi dobré vystúpenie na podporu tohto návrhu. A škoda len, že nie sú tu tí, ktorí majú veľké výhrady voči návrhu, a mohli si vypočuť veľmi zaujímavé vystúpenie, konštruktívne, možno bez emócií, ale o to zásadnejšie.
Laššáková, Jana, podpredsedníčka NR SR (2015-02-12):
Príjemné dobré ráno, vážené panie poslankyne, páni poslanci, otváram jedenásty rokovací deň 46. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Ladislav Andreánsky, Mikuláš Dzurinda, Pavol Frešo, Martin Fronc, Augustín Hambálek, Eva Horváthová, Jana Kiššová, Marian Záhumenský a Lucia Žitňanská. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov . Vládny návrh zákona je pod tlačou 1320, návrh na jeho pridelenie na prerokovanie výborom je v rozhodnutí č. 1330. Poprosím vás, pán minister zdravotníctva Viliam Čislák, aby ste vládny návrh zákona uviedli. Nech sa páči, máte slovo.
Kollár, Boris, predseda NR SR (2022-11-09):
Prosím, prezentujme sa a hlasujeme. (Hlasovanie.) Prítomných 142 poslancov, za 110, proti 29, zdržali sa 2, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Druhé čítanie o vládnom návrhu zákona, ktorým, pardon, toto sme prehodili, presunuli, to bol ten bod 21. Pristúpime k hlasovaniu o návrhu na voľbu predsedu Úradu pre verejné obstarávanie, je to tlač 1274. Dávam slovo poverenému členovi výboru pre hospodárske záležitosti poslancovi Petrovi Libovi, aby hlasovanie uviedol. (Hlasovanie o návrhu na voľbu predsedu Úradu pre verejné obstarávanie , tlač 1274.)
Laššáková, Jana, podpredsedníčka NR SR (2014-09-12):
Pán poslanec Lebocký.
Paška, Pavol, predseda NR SR (2013-12-05):
(Hlasovanie.) 132 prítomných, 122 za, 10 sa zdržalo. Návrh sme pridelili výborom a určili lehotu na prerokovanie. Poprosím technikov, pán spravodajca namieta, že zariadenie neregistruje kartu. Mohli by ste sa na to pozrieť, prosím vás? Poprosím pani poslankyňu Obrimčákovú, aby uviedla v druhom čítaní hlasovanie o návrhu poslancov Petráka, Mamojku, Číža a Jarjabka na vydanie zákona č. 226 o používaní a ochrane olympijskej symboliky. Pani poslankyňa, zaregistrujte si kartu a skontrolujte, či je to v poriadku. (Hlasovanie o návrhu poslancov Národnej rady Slovenskej republiky Ľubomíra Petráka, Mojmíra Mamojku, Miroslava Číža a Dušana Jarjabka na vydanie zákona, ktorým sa mení a dopĺňa zákon Národnej rady Slovenskej republiky č. 226/1994 Z. z. o používaní a ochrane olympijskej symboliky a o Slovenskom olympijskom výbore v znení neskorších predpisov , tlač 736.)
Kažimír, Peter, podpredseda vlády a minister financií SR (2018-11-29):
Ďakujem, pán predseda, za slovo. Prajem všetkým príjemný dobrý deň. V novele zákona o používaní elektronickej registračnej pokladnice sa navrhuje zaviesť online prepojenie registračných pokladníc so systémami finančnej správy, ide o tzv. systém e-kasy. Tento systém bude pre podnikateľov znamenať zníženie prevádzkových a operatívnych nákladov a dostupnosť dát počas archivácie. Zákazníkom systém umožní overenie pravosti pokladničných dokladov. Pre finančnú správu bude systém e-kasy umožňovať sofistikovanejší spôsob kontrol, čo prinesie výnosy aj do štátneho rozpočtu. Na ukladanie a uchovanie všetkých údajov sa navrhuje zaviesť chránené dátové úložisko, ktoré spolu s pokladničným programom bude podliehať certifikácii. Povinnosť používať online registračnú pokladnicu sa bude vzťahovať na všetkých podnikateľov bezrozdielne, a to najneskôr od 1. júla budúceho roku. V čl. II zákona, v zákone o sociálnom poistení sa nadväzne na novelu zákona o dani z príjmov navrhuje, aby súčasťou vymeriavacieho základu bol aj nepeňažný benefit pre zamestnanca poskytnutý v roku 2018. V čl. III sa mení zákon o dani z príjmov, kde sa upravuje oslobodenie peňažného a nepeňažného plnenia u športového reprezentanta za dosiahnutý výsledok na významnej súťaži, ide napríklad o olympiádu alebo paraolympiádu. V ďalšom ide o oslobodenie nepeňažného benefitu pre zamestnanca, maximálne do výšky 60 eur v jednom mesiaci, pri poskytnutí ubytovania. A rieši sa tam, v tomto návrhu zákona, aj prechod bánk na nový účtovný štandard IFRS číslo 9. V čl. IV sa novelizuje zákon o dani z pridanej hodnoty a v čl. V zákon o osobitnom odvode z podnikania v regulovaných odvetviach. Chcem vás ešte informovať o tom, ako prebehla debata vo výboroch. Chcem vás informovať, že boli prijaté aj pozmeňovacie návrhy v gestorskom výbore, kde hlavne pozmeňovací návrh, ktorý sa vzťahoval k zákonu o elektronických registračných pokladniciach, riešil ustanovenie niektorých technických špecifikácií na zabezpečenie funkcionality online registračnej pokladnice. A v rámci odstránenia administratívnej záťaže podnikateľov sa na základe tohto pozmeňovacieho návrhu vypúšťa povinnosť uvádzania niektorých identifikačných údajov. V ďalšom tento pozmeňovací návrh mení účinnosť niektorých ustanovení v súvislosti s novými funkcionalitami virtuálnej registračnej pokladnice a so zavedením jednoúčelových poukazov nadväzne na účinnosť zákona o dani z pridanej hodnoty. V daňovom poriadku takisto pozmeňovací návrh rieši, za účelom zefektívnenia správy daní sa navrhuje podpisovanie zápisnice z ústneho pojednávania a miestneho zisťovania biometrickým elektronickým podpisom a ich zasielanie do elektronickej schránky. Toľko návrh zákona, toľko o pozmeňovacích návrhoch. Ďakujem, na úvod.
Osuský, Peter, poslanec NR SR (2012-06-27):
Ďakujem.
Laššáková, Jana, podpredsedníčka NR SR (2012-06-21):
Ďakujem, pán minister. Ďalšiu, piatu otázku položil pán poslanec Anton Martvoň a položil ju podpredsedovi vlády a ministrovi vnútra Slovenskej republiky Robertovi Kaliňákovi a otázka znie: „Vážený pán minister, ako hodnotíte zbrane používané políciou v Slovenskej republike? Sú vyhovujúce alebo je problém s ich opravou?“ Nech sa páči, pán minister, prosím o vašu odpoveď, ako aj o oznámenie ukončenia odpovede.
Figeľ, Ján, podpredseda NR SR (2015-02-18):
Nech sa páči, Michal Bagačka.
Kleinert, Dana, poslankyňa NR SR (2024-01-26):
Áno, ďakujem. Ďakujem, pán Vančo, za tvoj príhovor. Legislatívna zmena bude mať závažný dopad na systém fungovania trestnej spravodlivosti bez možnosti odbornej verejnosti pripravované zmeny pripomienkovať a bez zodpovedajúcej lehoty sa na tie zmeny pripraviť, a pritom platí, a všetci to vieme, že čím je zmena právnej úpravy zásadnejšia, tým dlhšia doba sa má poskytnúť, aby sa právna úprava vžila. V tomto prípade to pre koalíciu ale nehrá žiadnu rolu, pritom my už teraz vieme, že procesné práva dotknutých osôb môžu byť práve týmto spôsobom narušené. Tých aj konkrétnych prípadov je obrovské a stále narastajúce množstvo. Poslanci a poslankyne koalície SMER, HLAS, SNS, vy ste opití mocou. Ste tu pri žatve, ale je to žatva iná. Ste pri plienení našej krajiny. Kvôli pár ľuďom, tým ostatným z vás stačí pocit pomsty a likvidácie všetkého šikovného, inteligentného a poctivého okolo. A ako vám to my aj ľudia na námestiach vravia, história si to bude pamätať. Ďakujem. (Potlesk.)
A. Záborská, poslankyňa: (2002-07-03):
Navrhujem, aby sme spoločne hlasovali o bodoch 1, 5, 6, 7, 8 a 9 s odporúčaním gestorského výboru schváliť ich.